ai4bharat/Pralekha huggingface dataset:
प्रधानमंत्री कार्यालय
जापान के प्रधानमंत्री के साथ संयुक्त प्रेस बैठक में प्रधानमंत्री श्री नरेन्द्र मोदी का प्रेस वक्तव्य
Your Excellency, प्रधानमंत्री किशिदा,
दोनों देशों के delegates,
Friends from Media,
नमस्कार!
सबसे पहले मैं प्रधानमंत्री किशिदा और उनके प्रतिनिधिमंडल का भारत में हार्दिक स्वागत करता हूं। पिछले एक वर्ष में प्रधानमंत्री किशिदा और मैं कई बार मिले हैं। और हर बार, मैंने भारत-जापान संबंधों के प्रति उनकी positivity और प्रतिबद्धता को महसूस किया है। और इसलिए, आज की उनकी यात्रा हमारे आपसी सहयोग का मोमेन्टम बनाए रखने के लिए बहुत उपयोगी रहेगी।
Friends,
आज की हमारी मुलाकात एक और कारण से भी विशेष है। इस साल भारत G20 की अध्यक्षता कर रहा है, और जापान G7 की। और इसलिए, अपनी अपनी प्राथमिकताओं और हितों पर साथ मिलकर काम करने का यह उत्तम अवसर है। आज मैंने प्रधानमंत्री किशिदा को भारत की G20 अध्यक्षता की प्राथमिकताओं के बारे में बताया। हमारी G20 अध्यक्षता का एक महत्वपूर्ण स्तम्भ ग्लोबल साउथ की प्राथमिकताओं को आवाज़ देना है। "वसुधैव कुटुम्बकम” को मानने वाली संस्कृति सभी को साथ लेकर चलने में विश्वास रखती है, और इसीलिए हमने यह पहल ली है।
Friends,
भारत-जापान Special Strategic and Global Partnership हमारे साझा लोकतान्त्रिक मूल्यों, और अंतर-राष्ट्रीय पटल पर rule of law के सम्मान पर आधारित है। इस साझेदारी को मजबूत बनाना हमारे दोनों देशों के लिए तो महत्वपूर्ण है ही, इस से Indo-Pacific क्षेत्र में शान्ति, समृद्धि और स्थिरता को भी बढ़ावा मिलता है। आज हमारी बातचीत में, हमने द्विपक्षीय संबंधों में हुई प्रगति की समीक्षा की। हमने रक्षा उपकरण और टेक्नोलॉजी सहयोग, व्यापार, स्वास्थ्य, और डिजिटल साझेदारी पर विचारों का आदान-प्रदान किया। सेमिकन्डक्टर और अन्य क्रिटिकल technologies में विश्वस्त सप्लाई chains के महत्व पर भी हमारे बीच सार्थक चर्चा हुई। पिछले साल, हमने अगले 5 वर्षों में भारत में 5 ट्रिलियन येन, यानि तीन लाख बीस हजार करोड़ रूपए, के जापानी निवेश का लक्ष्य तय किया था। यह संतोष का विषय है, कि इस दिशा में अच्छी प्रगति हुई है।
2019 में, हमने India-Japan Industrial Competitiveness Partnership की स्थापना की थी। इसके अंतर्गत, हम लॉजिस्टिक्स, food processing, MSME, textiles, machinery और Steel जैसे क्षेत्रों में भारतीय इंडस्ट्री की competitiveness बढ़ा रहे हैं। आज हमने इस Partnership की सक्रियता पर भी प्रसन्नता व्यक्त की। Mumbai-Ahmedabad High Speed Rail पर भी हम तेजी से आगे बढ़ रहे हैं। मुझे इस बात की भी खुशी है कि हम 2023 को टूरिज्म एक्सचेंज वर्ष के रूप में मना रहें हैं। और इसके लिए हमने "Connecting Himalayas with Mount Fuji” नाम का थीम चुना है।
Friends,
आज प्रधानमंत्री किशिदा ने मुझे मई महीने में हिरोशिमा मे होने वाली G7 लीडर्स समिट के लिए निमंत्रण दिया। इसके लिए उनका हृदय से धन्यवाद करता हूँ। इसके कुछ महीनों बाद सितम्बर में G20 लीडर्स समिट के लिए मुझे प्रधानमंत्री किशिदा का फिर से भारत में स्वागत करने का अवसर मिलेगा। हमारी बातचीत और संपर्कों का यह सिलसिला इसी प्रकार चलता रहे, और भारत-जापान संबंध लगातार नई ऊंचाइयों को छूते रहें, इसी कामना के साथ, मैं अपनी वाणी को विराम देता हूं।
बहुत बहुत धन्यवाद।
रक्षा मंत्रालय
डीआरडीओ के अध्यक्ष और अधिकारियों ने महात्मा गांधी की जयंती पर उन्हें पुष्पांजलि अर्पित की
देश के सभी डीआरडीओ प्रतिष्ठानों में स्वच्छता पर एक विशेष अभियान 2.0 की भी शुरुआत की
महात्मा गांधी की जयंती के अवसर पर डीडीआरएंडडी के सचिव तथा डीआरडीओ के अध्यक्ष डॉ. समीर वी. कामत, महानिदेशकों, निदेशकों और डीआरडीओ मुख्यालय के अन्य अधिकारियों एवं कर्मचारियों द्वारा आज नई दिल्ली के डीआरडीओ भवन के सेंट्रल फोयर में उनके चित्र पर पुष्पांजलि अर्पित की गई। डीआरडीओ द्वारा आज लंबित मामलों के निपटान और स्वच्छता अभियान के लिए भी एक विशेष अभियान आरंभ किया गया। विशेष अभियान के दौरान, अभिलेख प्रबंधन  पर विशेष ध्यान देने के साथ, लंबित पीएमओ संदर्भों, राज्य सरकारों से लंबित संदर्भों, लंबित अंतर-मंत्रालयी संदर्भों , 03 महीने से अधिक के लिए लंबित संसदीय आश्वासन, लंबित सार्वजनिक शिकायतें और अपील, स्वच्छता अभियान स्थलों की पहचान, अंतरिक्ष प्रबंधन योजना, स्क्रैप निपटान आदि का कार्य आरंभ किया जाएगा। यह पहल 2 अक्टूबर 2022 से 31 अक्टूबर 2022 की अवधि के दौरान रक्षा मंत्रालय द्वारा किए जा रहे स्वच्छता पर विशेष अभियान 2.0 का हिस्सा है।
इसके अतिरिक्त, फिट इंडिया फ्रीडम रन  3.0 के हिस्से के रूप में आज डीआरडीओ मुख्यालय में एक फिट इंडिया प्लॉग रन कार्यक्रम का आयोजन किया गया। इस प्लॉग रन में 250 से अधिक अधिकारियों एवं कर्मचारियों ने हिस्सा लिया। इस पहल के माध्यम से, फिट इंडिया मिशन स्वच्छ भारत अभियान से संयोजित होता है। डीआरडीओ मुख्यालय के विभिन्न निदेशालयों द्वारा अपने संबंधित क्षेत्रों और कार्यालयों में भी स्वच्छता अभियान चलाया गया।
रक्षा मंत्रालय
स्वदेशी विमानवाहक पोत  'विक्रांत' के समुद्री परीक्षणों की शुरुआत
भारतीय नौसेना के नौसेना डिजाइन निदेशालय  द्वारा डिजाइन किया गया स्वदेशी विमानवाहक  पोत 'विक्रांत' पत्तन, पोत परिवहन और जलमार्ग मंत्रालय  के तहत सार्वजनिक क्षेत्र के शिपयार्ड कोचीन शिपयार्ड लिमिटेड  में बनाया जा रहा है।आईएसी 76 प्रतिशतसे अधिक स्वदेशी सामग्री के साथ "आत्मनिर्भर भारत" के लिए देश के प्रयास का एक प्रमुख उदाहरण है। यह भारतीय नौसेना और कोचीन शिपयार्ड का स्वदेशी रूप से एक विमानवाहक पोत डिजाइन करने निर्माण करने का पहला प्रयास है।
स्वदेशी विमानवाहक पोत 262 मीटर लंबा, 62 मीटर चौड़ा और 59 मीटर ऊंचा है, जिसमें सुपरस्ट्रक्चर भी शामिल है। सुपरस्ट्रक्चर में पांच डेक होने समेत पोत में कुल 14 डेक हैं। जहाज में 2,300 से अधिक कम्पार्टमेंट्स हैं, जिन्हें लगभग 1700 लोगों के क्रू के लिए डिज़ाइन किया गया है, जिसमें महिला अधिकारियों को समायोजित करने के लिए विशेष केबिन भी शामिल हैं। जहाज को मशीनरी संचालन, जहाज नेविगेशन और कठिन हालात में स्वयं को बनाए रखने के दृष्टिकोण से बहुत उच्च स्तर के ऑटोमेशन के साथ डिजाइन किया गया है, 'विक्रांत' की लगभग 28 समुद्री मील की शीर्ष गति और लगभग 7,500 समुद्री मील की एंड्योरेंस के साथ 18 समुद्री मील की परिभ्रमण गति है। जहाज फिक्स्ड विंग और रोटरी एयरक्राफ्ट के वर्गीकरण को समायोजित कर सकता है।
अधिकांश जहाज के निर्माण की गतिविधियां पूरी हो चुकी हैं और यह परीक्षण के चरण में प्रवेश कर चुका है। जहाज के प्रणोदन और बिजली उत्पादन उपकरण / प्रणालियों की तैयारी का परीक्षण दिनांक 20 नवंबर को बेसिनपरीक्षणों के अंतर्गत बंदरगाह में किया गया था। जहाज के निर्माण की प्रगति की समीक्षा माननीय रक्षा मंत्री द्वारा दिनांक 25 जून 2021 को जहाज के दौरे के दौरान की गई थी। हालांकि अपना दिल और आत्मा जहाज की तैयारी के लिए लगाने वाले बड़ी संख्या में कामगारों, ओईएम, इंजीनियरों, ओवरसियरों, निरीक्षकों, डिजाइनरों और जहाज के चालक दल के केंद्रित और समर्पित प्रयासों के साथ, कोविड-19 की दूसरी लहर के कारण समुद्री परीक्षण शुरू होने में देरी हुई। यह एक प्रमुख मील का पत्थर और ऐतिहासिक घटना है। इस मील के पत्थर तक पहुंचना महत्वपूर्ण है क्योंकि उन्हें मौजूदा महामारी चुनौतियों और अपरिहार्यताओं की बाध्यताओं के बीच हासिल किया गया है। पानी में प्रथम प्रवेश के दौरान हल समेत मुख्य प्रणोदन, पीजीडी और सहायक उपकरणों के प्रदर्शन को बारीकी से देखा जाएगा।
स्वदेशी विमानवाहक पोत की डिलीवरी के साथ भारत स्वदेशी रूप से डिजाइन और एक विमानवाहक बनाने की क्षमता वाले देशों के चुनिंदा समूह में शामिल हो जाएगा, जो भारत सरकार की 'मेक इन इंडिया' मुहिम का एक वास्तविक प्रमाण होगा।
एयरक्राफ्ट कैरियर का स्वदेशी निर्माण 'आत्मनिर्भर भारत' और 'मेक इन इंडिया' की दिशा में देश के प्रयास का एक जीवंत उदाहरण है। इससे बड़ी संख्या में सहायक उद्योगों के विकास के अलावा, 2000 सीएसएल कर्मियों और सहायक उद्योगों में लगभग12000 कर्मचारियों के लिए रोजगार के अवसरों के साथ स्वदेशी डिजाइन और निर्माण क्षमताओं में वृद्धि हुई है। उपकरणों की खरीद के मामले में 76 प्रतिशत से अधिक स्वदेशी सामग्री, सीएसएल और उनके उप-ठेकेदारों द्वारा काम का फायदा सीधे भारतीय अर्थव्यवस्था को होने जा रहा है। लगभग 100 एमएसएमई सहित लगभग 550 भारतीय फर्म सीएसएल के साथ पंजीकृत हैं, जो आईएसी के निर्माण के लिए विभिन्न सेवाएं प्रदान कर रही हैं।
भारतीय नौसेना का जहाज निर्माण कार्यक्रम 44 जहाजों और पनडुब्बियों के स्वदेशी निर्माण के क्रम में अपेक्षित 'आर्थिक प्रोत्साहन' प्रदान करने के लिए सही ढंग से तैयार है।
एमजी/एएम/एबी/डीसी
(Visitor Counter : 459
विज्ञान एवं प्रौद्योगिकी मंत्रालय
भारत को एक वैश्विक अधिनायक के रूप में प्रस्तुत करने और बेहतर अंतरराष्ट्रीय सहयोग को विकसित करने के लिए प्रौद्योगिकी एक सक्षम साधन हो सकती है: प्रो. के विजय राघवन, पीएसए
 के 9वें स्थापना दिवस के अवसर पर आयोजित 'फायरसाइड चैट' में उल्लेख करते हुए कहा कि एक वैश्विक अधिनायक के रूप में भारत की स्थिति एवं बेहतर अंतरराष्ट्रीय सहयोग हेतु भारत को सक्षम बनाने में प्रौद्योगिकी की भूमिका कारगर हो सकती है। उन्होंने कहा कि यह विश्व में आत्मनिर्भर होने की चुनौती को पूर्ण करने के लिए अंतरराष्ट्रीय स्तर पर होने वाले वार्तालापों पर भी निर्भर है।
प्रोफेसर विजय राघवन ने 26 नवंबर, 2020 को वर्चुअल रूप से आयोजित किये गये इस समारोह में कहा कि “आत्मनिर्भर भारत” को अंतरराष्ट्रीय आपूर्ति श्रृंखलाओं के संदर्भ में देखा जाना चाहिए। आत्मनिर्भर बनने की रूपरेखा को ध्यान में रखने के लिए तीन स्तंभों- नीति, विनियमन, निष्पादन की आवश्यकता है और इसे गति एवं तालमेल के साथ किए जाने की भी आवश्यकता है।
उन्होंने कहा कि विज्ञान और प्रौद्योगिकी हर क्षेत्र में अत्यंत महत्वपूर्ण है, लेकिन विज्ञान और प्रौद्योगिकी भी अपने आप में हर मामलें का उत्तर नहीं है। यह परिणाम का एक हिस्सा है। विज्ञान और प्रौद्योगिकी को राजनीति, अर्थशास्त्र, समाजशास्त्र के एक घटक के परिप्रेक्ष्य में रखा जाना चाहिए और इस पर नीति, विनियमन और निष्पादन के उदाहरणों के साथ मिलकर कार्य करने की आवश्यकता है।
उन्होंने जोर देकर कहा कि कोविड-19 महामारी ने हमारी अनुसंधान प्रयोगशालाओं, अनुसंधान एवं विकास प्रयोगशालाओं और उद्योग एवं समाज के बीच असाधारण सहयोग को प्रोत्साहित किया है। इस विशेषता को भविष्य में भी बनाए रखने की आवश्यकता है।
प्रो. के. विजय राघवन ने कोविड-19 और उसके आपातकालीन उपयोग के लिए वैक्सीन के वितरण और प्रशासन पर सवालों उत्तर दिए। स्वास्थ्य मंत्रालय के साथ साझेदारी में, एक विशेषज्ञ समूह ने टीके के वितरण और प्रशासन के लिए स्वास्थ्य प्रणाली की तैयारी की दिशा में एक व्यापक कार्य किया है। उन्होंने कहा कि यह कार्य राष्ट्रीय चुनावों के अनुभव का उपयोग करते हुए मौजूदा स्वास्थ्य देखभाल सेवाओं से समझौता किए बिना किया जा रहा है। उन्होंने कहा कि सार्वभौमिक टीकाकरण कार्यक्रम एक व्यापक स्तर का टीका कार्यक्रम है।
जीआईटीए स्थापना दिवस समारोह के दौरान दिनभर हुए कार्यक्रमों में ‘वैश्विक परिप्रेक्ष्य: एक सहयोगी विश्व में आत्मनिर्भर बनने वाले देश’ विषय पर एक पैनल चर्चा भी की गई, जिसमें ताइवान, कोरिया, कनाडा, स्वीडन, फिनलैंड और इटली जैसे देशों के प्रतिनिधियों ने भाग लिया। प्रतिनिधियों ने वर्तमान स्थिति से बाहर निकलने, सहयोग के साथ कार्य करने, नवाचार पर लाभ उठाने, अंतरराष्ट्रीय स्तर पर नवाचार को प्रोत्साहन देने, स्थानीय क्षमताओं को विकसित करने के साथ साथ प्रत्यक्ष विदेशी निवेश, प्रौद्योगिकी हस्तांतरण और प्रौद्योगिकी संबंधों को व्यापक बनाने की आवश्यकता पर जोर दिया।
रक्षा मंत्रालय
भारत-अमेरिका संयुक्त युद्ध अभ्यास-2019 का उद्घाटन
भारत और अमेरिका की सेनाओं के बीच संयुक्त- युद्ध अभ्यास-2019 आज अमेरिका के वाशिंगटन में ज्वाइंट बेस लैविस एमसी कॉर्ड में आज सवेरे प्रारंभ हुआ। शानदार समारोह में दोनों देशों के राष्ट्रीय ध्वज फहराए गए और दोनों देशों के राष्ट्र गान की धुन- ‘द स्टार स्पैंगल्ड बैनर’ तथा ‘जन गण मन’- बजाई गई। इस अवसर पर दोनों देशों के सैनिक साथ-साथ खड़े हुए और समारोह का निरीक्षण करने वाले भारत और अमेरीका के दो वरिष्ठ अधिकारियों को सलामी दी।
अमरीकी दस्ते का प्रतिनिधित्व अमरीकी सेना की 5-20 इंफैंट्री बटालियन और भारतीय दस्ते का प्रतिनिधित्व असम रेजीमेंट ने किया। अमरीकी सेना के मेजर जनरल जेवियर ब्रुन्सेन ने भारतीय सैनिकों का स्वागत किया और दोनों देशों के लोकतंत्र, स्वतंत्रता, समानता और न्याय की साझा मूल्यों पर प्रकाश डाला।
दोनों देश की सेना संयुक्त रूप से संयुक्त राष्ट्र शांति सेना के कार्रवाईयों के लिए प्रशिक्षण, नियोजन तथा सामरिक ड्रील करेंगे। दोनों देशों के विशेषज्ञ पारस्परिक हित के विभिन्न विषयों पर चर्चा करेंगे और अपने अनुभव साझा करेंगे।
रक्षा मंत्रालय
सेना प्रमुख ने 49 बख्तरबंद रेजिमेंट, 51 बख्तरबंद रेजिमेंट, 53 बख्तरबंद रेजिमेंट और 54 बख्तरबंद रेजिमेंट को राष्ट्रपति के मानक से सम्मानित किया
सेना प्रमुख जनरल मनोज पांडे ने 25 मार्च, 2023 को राजस्थान के सूरतगढ़ सैन्य स्टेशन में आयोजित एक प्रभावशाली मानक प्रस्तुति परेड के दौरान भारतीय सेना की चार बख्तरबंद रेजीमेंटों- 49 बख्तरबंद रेजिमेंट, 51 बख्तरबंद रेजिमेंट, 53 बख्तरबंद रेजिमेंट और 54 बख्तरबंद रेजिमेंट को प्रतिष्ठित 'राष्ट्रपति के मानक' या 'निशान' से सम्मानित किया। इस अवसर पर बड़ी संख्या में गणमान्य व्यक्ति और पूर्व सैनिकों ने कार्यक्रम की गरिमा बढ़ाई। इस कार्यक्रम में चारों बख्तरबंद रेजीमेंटों ने पूरी भव्यता के साथ टैंकों सहित एक घुड़सवार परेड प्रदर्शित की।
बख़्तरबंद सैन्य दल भारतीय सेना के प्रमुख लड़ाकू बलों में से एक है। देश की आजादी के बाद हुए युद्धों के दौरान बख्तरबंद रेजीमेंटों ने असाधारण वीरता, साहस और दृढ़ता प्रदर्शित की है।
थल सेना प्रमुख ने मानक प्रस्तुति परेड की समीक्षा की तथा युद्ध व शांति में बख्तरबंद सैन्य दल द्वारा प्रदर्शित वीरता, बलिदान और परंपराओं की समृद्ध विरासत की सराहना की। उन्होंने अपने संबोधन में उन रेजीमेंटों की सराहना की, जिन्होंने अपनी अनुकरणीय सेवा के लिए प्रतिष्ठित राष्ट्रपति के मानक प्राप्त किए। इसके अलावा सेना प्रमुख ने रैंकों और परिवारों को शुभकामनाएं भी दीं। उन्होंने बताया कि आधुनिक और पेशेवर भारतीय मशीनीकृत सैन्य बल भविष्य की चुनौतियों का सामना करने और सभी खतरों से देश की रक्षा के लिए हमेशा प्रतिबद्ध हैं।
संस्कृति मंत्रालय
इस वर्ष नेशनल गैलरी ऑफ मॉडर्न आर्ट में कला प्रेमियों के लिए शीघ्र हीकई रचनात्मक कार्यक्रमों का आयोजन किया जाएगा
नेशनल गैलरी ऑफ मॉडर्न आर्ट अपने लॉन और गैलरी स्थलों को कल से हर शनिवार और रविवार दो घंटे के लिए निशुल्क सार्वजनिक भ्रमण के लिए खोलेगा
नेशनल गैलरी ऑफ मॉडर्न आर्ट अपने लॉन और गैलरी स्थलों को कल से हर शनिवार और रविवार दो घंटे के लिए निशुल्क सार्वजनिक भ्रमण के लिए खोलकर आमजन के लिए अपने संग्रहालयों के अनुभव को अविस्मरणीय बनाने जा रहा है है। यह सुविधा हर सप्ताहांत पर दोपहर 2:30 बजे से 4:30 बजे के दौरान लोगों के भ्रमण के लिए निशुल्क होगी। एनजीएमए में इस दौरान विशेष कार्यक्रमों जैसे क्यूरेटेड शो, कला और फोटोग्राफी सत्र, फिल्म स्क्रीनिंग, कविता, संगीत, नृत्य, और थिएटर प्रदर्शन एवं कार्यशालाओं के साथ-साथ दोपहर के बाद एक शाम प्रसिद्ध कलाकारों, कवियों और लेखकों के साथ रखते हुए विभिन्न कलात्मक गतिविधियों का प्रदर्शन किया जाएगा। कल यानि 2 जनवरी को सम्मानीय अतिथि के रूप मेंप्रतिष्ठित कलाकार श्री जतिन दास स्केचिंग क्लब का उद्घाटन करेंगे।
वर्ष 2021के एनजीएमए के इतिहास में एक विशेष वर्ष होने की उम्मीद है। इस वर्ष के शुभारंभ से हीविविध रंगों में प्रदर्शनियों की गतिविधियाँ पर अधिक बल दिया गया है। इन विशेष कला प्रस्तुतियों मेंनंदलाल बोस का शानदारएयर इंडिया संग्रह और आधुनिक भारतीय कला के खजाने के रूप मेंरामकिंकर बैज और अमृता शेरगिल कीतंत्र कला का प्रदर्शन शामिल हैं। इन प्रदर्शनियों का आयोजन दिल्ली, कोलकाता और चेन्नई में किया जाएगा। कोलकाता में लगभग सौ युवा कलाकारों का सामूहिक प्रदर्शन किया जाएगा। लाल किला भी एक अद्वितीय कला स्थल के रूप में शामिल होगा जो पारंपरिक और समकालीन कलाकारों द्वारा कलात्मक अभिव्यक्तियों के सह-निर्माण को प्रदर्शित किया जाएगा। लाल किले के अनुभव को श्रीनगर में दोहराया जाएगा और एक अन्य विशाल कार्यशाला और प्रदर्शनी की प्रस्तुति की योजना बनाई गई है।
इसके अलावा, लिविंग आर्ट दिग्गजों का दृश्यप्रलेखन, एक आर्ट पत्रिका, एक जीवंत ऑनलाइन प्लेटफॉर्म का सृजन, एक आर्ट कैफ़े, के साथ-साथ एक विश्व स्तरीयम्यूज़ियम शॉप का निर्माण, एक अत्याधुनिक लाइट एंड साउंड शोजैसी योजनाओं का कार्यान्वयन भी विभिन्न चरणों में किया जाना हैं।
प्रधानमंत्री कार्यालय
हरिपुरा में कल होने वाला कार्यक्रम हमारे देश को नेताजी बोस के योगदान के लिए उन्हें श्रद्धांजलि होगा : प्रधानमंत्री
प्रधानमंत्री श्री नरेन्द्र मोदी ने नेताजी सुभाष चन्द्र बोस की जयंती की पूर्व संध्या पर उन्हें श्रद्धांजलि अर्पित की
ट्वीट्स की एक श्रृंखला में, श्री मोदी ने कहा “कल, भारत महान नेता नेताजी सुभाष चन्द्र बोस की जयंती #पराक्रम दिवस के रूप में मनाएगा। देश भर में आयोजित किए जा रहे विभिन्न कार्यक्रमों में से एक विशेष कार्यक्रम गुजरात के हरिपुरा में आयोजित किया जा रहा है। दोपहर 1 बजे शुरू हो रहे कार्यक्रम में शामिल होइए।
हरिपुरा का नेताजी सुभाष चन्द्र बोस के साथ एक विशेष संबंध रहा है। 1938 के ऐतिहासिक हरिपुरा अधिवेशन में नेताजी बोस ने कांग्रेस पार्टी का अध्यक्ष पद संभाला था। हरिपुरा में कल का कार्यक्रम हमारे राष्ट्र के लिए नेताजी बोस के योगदान को एक श्रद्धांजलि होगी।
नेताजी बोस की जयंती की पूर्व संध्या पर, मेरा मन 23 जनवरी 2009 का दिन याद करता है- जब हमने हरिपुरा से ई-ग्राम विश्वग्राम परियोजना शुरू की थी। इस पहल ने गुजरात के आईटी बुनियादी ढांचे में क्रांति ला दी और राज्य के सुदूरवर्ती भागों के गरीब लोगों को प्रौद्योगिकी का लाभ मिला।
मैं हरिपुरा के लोगों के स्नेह को कभी नहीं भूल सकता, जो मुझे उसी सड़क पर एक विस्तृत जुलूस के माध्यम से ले गए, जिस सड़क पर नेताजी बोस 1938 में गए थे। उनके जुलूस में एक सजा हुआ रथ शामिल था जिसे 51 बैलों ने खींचा था। मैंने उस जगह का भी दौरा किया जहाँ नेताजी हरिपुरा में रुके थे।
ईश्वर करे कि नेताजी सुभाष चन्द्र बोस के विचार और आदर्श हमें एक ऐसे भारत के निर्माण की दिशा में काम करने की प्रेरणा प्रदान करें, जिस पर उन्हें गर्व होगा ... एक मजबूत, आत्मविश्वासी और आत्मनिर्भर भारत, जिसका मानव-केंद्रित दृष्टिकोण आने वाले वर्षों में एक बेहतर ग्रह के निर्माण में योगदान देगा।"
पर्यटन मंत्रालय
'स्ट्रैंडेड इन इंडिया' पोर्टल के माध्यम से 9 अप्रैल तक 1194 पर्यटकों को मदद पहुंचायी गयी
कोविड–19 की स्थिति के बीच पर्यटन मंत्रालय नियमित रूप से पर्यटन से जुड़े मुद्दों पर अपने हितधारकों के साथ संवाद कर रहा है
पर्यटन मंत्रालय का 'स्ट्रैंडेड इन इंडिया' पोर्टल’ पर्यटकों को निरंतर सहायता पहुंचाना जारी रखे हुए है।9 अप्रैल तक कुल 1194 पर्यटकों को मदद दी गयी।यही नहीं, पर्यटन मंत्रालय द्वारा संचालित टोल फ्री हेल्पलाइन 1363 पर 22 मार्च से 9 अप्रैल के बीच कुल 779 कॉल्स रिसीव किये गये।
इसके अलावा,मंत्रालय के अधिकारी कोविड–19 की वजह से सामने आने वाली तात्कालिक और दीर्घकालिक समस्याओं को समझने के लिए पर्यटन और आतिथ्य उद्योग के साथ मिलकरदिनरात काम कर रहे हैं।यह एक तथ्य है कि लॉकडाउन और यात्रा संभव नहीं हो पाने की वजह से पर्यटन उद्योग बुरी तरह प्रभावित हो रहा है।इसलिए यह समय मूल्यांकन एवंआत्मनिरीक्षण करने और आगे बढ़ने के रास्तों के बारे में सोचने का है। एडवेंचर टूर ऑपरेटर्स एसोसिएशन ऑफ इंडिया द्वारा आयोजित एक वेबिनार में पर्यटन मंत्रालय की महानिदेशक श्रीमती मीनाक्षी शर्मा ने इस महामारी के प्रसार को रोकने की देश की प्राथमिकताके बारे में बताया। अपने संबोधन में उन्होंने कहा कि सरकारनागरिकों की सीमांत स्तर की जरूरतों के प्रति संवेदनशील है और इस विकट दौर में उनकी सहायता के लिए सब कुछ किया जा रहा है।एसोसिएशन ने मंत्रालय से कैंपों को सैनीटाईज करने के तौर–तरीकों, ट्रेकिंग लॉजों के संचालन एवं इससे संबंधित अन्य मुद्दों के बारे में दिशा-निर्देश जारी करने का अनुरोध किया। श्रीमती शर्मा ने इस किस्म के दिशा–निर्देशों की जरुरत पर सहमति जतायी। उन्होंने कोविड–19 के प्रभावों से धीरे–धीरे बाहर आने के बाद इस क्षेत्र की आगे की राह के रूप में घरेलू पर्यटन की संभावनाओं और संभावित पर्यटकों की कल्पनाओं को समझने में सोशल मीडिया के प्रभावों के आकलन पर भी जोर दिया।
इसी किस्म के वेबिनार फिक्की एवं पर्यटन से संबंधित अन्य निकायों द्वारा भी आयोजित किये जा रहे हैं और हर मंच पर अतुल्य भारत के प्रचार के रोडमैप के बारे में विचारों का सक्रिय रूप से आदान–प्रदान किया जा रहा है। इन वेबिनारों की लोकप्रियता से यह पता चलता है कि पर्यटन उद्योग एवं नागरिकों का रवैयाबेहद सकारात्मक है और वे इस स्थिति से उबरने के लिए मिलकर काम करना चाहते हैं।
शिक्षा मंत्रालय
नोवल कोरोना वायरस से बचाव के लिए किए जाने वाले उपाय
(विश्वविद्यालय अनुदान आयोग देश में कोरोना वायरस के बढ़ते संक्रमण को देखते हुए विश्वविद्यालयों और उनसे संबद्ध कालेजों को 5 मार्च 2020 से 14 मार्च 2020 तक समय समय पर बचाव के उपायों पर परामर्श जारी करता रहा है।
इसी क्रम में यूजीसी की ओर से 18 मार्च को एक परामर्श जारी किया गया है। यह परामर्श मानव संसाधन विकास मंत्रालय के उच्च शिक्षा सचिव की ओर से जारी किया गया है। इसमें देश के सभी शिक्षण संस्थानों से कहा गया है कि वे कोरोना वायरस के फैलाव को देखते हुए पर्याप्त बचाव के उपाय करें। शिक्षण संस्थानों से निम्नलिखित एहतियात उपाय करने को कहा गया है :
1. सभी विश्वविद्यालयों वे अपने यहां चल रही परीक्षाओं को स्थगित कर दें और इनकी तिथि 31 मार्च 2020 के बाद फिर से निर्धारित करें।
2. सभी मूल्यांकन प्रक्रियाएं भी स्थगित की जाएं और उनकी आगे की तिथि 31 मार्च 2020 के बाद तय की जाए।
3. सभी शिक्षण संस्थान अपने छात्रों और शिक्षकों के साथ इलेक्ट्रॉनिक माध्यमों से संपर्क बनाए रखें और उन्हें कोरोना संक्रमण के बारे में समुचित जानकारी देते रहें, ताकि शिक्षकों, छात्रों और उनके अभिभावकों में किसी तरह घबराहट न हो।
1. सभी शिक्षण संस्थान हेल्पलाइन नम्बर और ईमेल पते अपने छात्रों को उपलब्ध कराएं, ताकि वे इस पर संपर्क कर अपने प्रश्नों के जवाब पा सकें। All Educational
सभी विश्वविद्यालयों और कॉलेजों से अनुरोध किया गया है कि वे छात्रों, उनके अभिभावकों, शिक्षकों और कर्मचारियों को सलाह दें कि वे घबराए नहीं और कोरोना से निपटने के लिए सभी निवारक और एहतियाती उपाय करें।.
रक्षा मंत्रालय
उत्तराखंड में 5वां भर्ती केंद्र खोलेगा भारतीय तटरक्षक बल
उत्तराखंड में भारतीय तटरक्षक बल  का भर्ती केंद्र खोला जाएगा। यह देश में भारतीय तटरक्षक बल का पांचवां भर्ती केंद्र होगा। 28 जून, 2019 को उत्तराखंड के मुख्यमंत्री त्रिवेंद्र सिंह रावत इस भर्ती केंद्र की आधारशिला रखेंगे। भर्ती केंद्र की स्थापना कॉनवाला , देहरादून में की जाएगी। तटरक्षक बल के महानिदेशक श्री राजेंद्र सिंह ने 22 जून 2019 को मुख्यमंत्री को भर्ती केंद्र खोलने के संबंध में भारत सरकार के अनुमति पत्र की प्रति सौंप दी।
सरकार ने जमीन की खरीद के लिए 17 करोड़ रुपये और केंद्र के भवन के निर्माण के लिए 25 करोड़ रुपये मंजूर किए हैं। नोएडा, मुंबई, चेन्नई और कोलकाता के बाद उत्तराखंड में भारतीय तटरक्षक बल का यह पांचवां भर्ती केंद्र होगा। यह भर्ती केंद्र उत्तराखंड के युवाओं के साथ-साथ उत्तर प्रदेश, हिमाचल प्रदेश और हरियाणा के युवाओं के लिए उपयोगी होगा और लगभग अठारह महीनों में तैयार हो जाएगा।
सूचना और प्रसारण मंत्रालय
एनएफएआई ने 1940 और 1950 के दशक की 8 दुर्लभ हिंदी फिल्मों को शामिल कर अपने संग्रह को समृद्ध किया
भारतीय राष्ट्रीय फिल्म संग्रह  ने हिंदी सिनेमा के स्वर्ण युग के एक बड़े अधिग्रहण में अपने संग्रह में 31 फीचर फिल्मों को जोड़ा है। इन फिल्मों का मुख्य आकर्षण अनुभवी हास्य अभिनेता मास्टर भगवान अभिनीत 6 फिल्मों का संग्रह है। इस सूची में 1948 की फिल्म ‘लालच’ और 1949 की फिल्म ‘बचके रहना’ जिसमें मास्टर भगवान ने अभिनय और निर्देशन दोनों किया, से लेकर सिनबाद द सेलर , वज़ीर-ए-आज़म , रात के अंधेरे में  और गुंडा  शामिल हैं।
एनएफएआई के निदेशक प्रकाश मगदुम ने कहा, "यह असली खोज मालूम पड़ती है क्योंकि इस अधिग्रहण में शामिल कम से कम आठ फिल्में बहुत ही दुर्लभ हैं और एनएफएआई संग्रह के लिए बिल्कुल नई हैं। इनमें से दो ब्लैक एंड व्हाइट फिल्में,लालच  और बचके रहना , मास्टर भगवन द्वारा निर्देशित हैं और इनमें बाबूराव पहलवान, मास्टर भगवान और लीला गुप्ते सहित सभी कलाकार भी समान थे। इन दोनों फिल्मों में सी रामचंद्र का संगीत था"। ये सभी 16 मिमी प्रारूप में ब्लैक एंड व्हाइट फिल्में हैं। श्री मगदुम ने कहा कि यह वास्तव में संग्रह का खजाना है क्योंकि 1940 और 1950 के दशक की सेल्युलाइड फिल्में अब मिल गई हैं और उन्हें हासिल कर लिया गया है। उन्होंने कहा कि इन 8 फिल्मों के प्राथमिक निरीक्षण से पता चलता है कि वे अच्छी स्थिति में हैं।
संग्रह में एक दिलचस्प फिल्म ‘मिस पंजाब मेल’  है, जिसका निर्देशन नानुभाई वकील ने किया हैऔर जिसमें निशि और दलजीत ने अभिनय किया है। संयोग से, फिल्म की पटकथा कैफी आज़मी ने लिखी थी, जो उनकी शुरुआती पटकथाओं में से एक है। अरेबियन नाइट्स, सिनबाद द सेलर  की कहानियों पर आधारित एक फंतासी फिल्म नानाभाई भट्ट द्वारा निर्देशित थी और इसमें नसीम, निरूपा रॉय, मास्टर भगवान, जयंत और प्राण के साथ मुख्य भूमिका में लोकप्रिय दक्षिण भारतीय स्टार रंजन थे। होमी वाडिया और नानाभाई भट्ट प्रोडक्शन द्वारा बनाई गई इस फिल्म में बाबूभाई मिस्त्री ने शानदार स्पेशल इफेक्ट्स दिए थे।
टार्ज़न और हरक्यूलिस  इस संग्रह की एक और दुर्लभ फिल्म है जिसे अनुभवी हास्य अभिनेता महमूद ने निर्देशित किया था। इस फिल्म में अन्य कलाकारों के साथ हबीब, हरक्यूलिस और शकीला बानो भोपाली ने अभिनय किया था। सुल्तान द्वारा निर्देशित ‘प्रोफेसर और जादूगर’ 1967 में बनी एक फंतासी ड्रामा है, जिसमें दलपत, जिलानी, मीनू मुमताज, शम्मी के साथ इंदिरा  और इंद्रजीत ने अभिनय किया था। शेख मुख्तार, दारा सिंह, हरक्यूलिस और शकीला बानो भोपाली अभिनीत बाबूभाई मिस्त्री द्वारा निर्देशित डाकू मानसिंह  संग्रह की एक और ब्लैक एंड व्हाइट फिल्म है। इस फिल्म में दिखाया गया है कि कैसे एक दयालु और ईमानदार आदमी परिस्थितियों के कारण डकैत बन जाता जाता है।
अनुभवी गायक मन्ना डे ने अपने करियर में कुछ फिल्मों के लिए संगीत तैयार किया था और नाग चंपा  उनकी ऐसी शुरुआती फिल्मों में से एक थी। निरूपा रॉय, मनहर देसाई और ललिता पवार अभिनीत, इस पौराणिक ब्लैक एंड व्हाइट फिल्म का निर्माण और निर्देशन विनोद देसाई ने किया था।
संग्रह की अन्य फिल्मों में सुरैया अभिनीत दिल्लगी , नलिनी जयवंत अभिनीत जादू , देव आनंद और नलिनी जयवंत अभिनीत और केए अब्बास द्वारा निर्देशितराही , श्यामा और तलत महमूद अभिनीत दिल ए नादान , राजा परांजपे और शशिकला अभिनीतचाचा चौधरी  और महिपाल और विजया चौधरी अभिनीत और शांतिलाल सोनी द्वारा निर्देशितनाग मोहिनी  शामिल हैं।